recursal/SuperWikiNEXT-32B huggingface dataset:
**அ ஆ இ** நெதர்லாந்திலிருந்து புலம்பெயர்ந்த தமிழர்களால் வெளியிடப்பட்ட ஒரு தமிழ் காலாண்டு சிற்றிதழாகும். புலம்பெயர் தமிழர்கள் தாம் புலம்பெயர்ந்த நாடுகளில் தமிழை வளர்க்கவும், தமிழ் மொழியைப் பாதுகாத்துக் கொள்ளவும், தமிழ் கலை, கலாசாரங்களைப் பேணிக் கொள்ளவும் பலவிதமான நடவடிக்கைகளில் ஈடுபடுகின்றனர். இந்த அடிப்படையிலேயே இவ்விதழும் வெளிவந்துள்ளது.

முதல் இதழ்
----------

முதல் இதழ் சுவடு 1, டிசம்பர் 1989ல் வெளிவந்துள்ளது.

பணிக்கூற்று
-----------

அரசியல் ஆய்வு இலக்கிய காலாண்டு இதழ்

முகப்பட்டை
----------

சண்முகம் சிவலிங்கத்தின் ‘மீண்டும் எழுந்திருக்கையில்’ என்ற கவிதையில் ஒரு சில வரிகள் முகப்பட்டையில் இடம்பெற்றிருந்தன.

சிறப்பு
-------

கையெழுத்து வடிவில் இதழாக அச்சாகியிருந்தது. இடைக்கிடையே தமிழ் தட்டச்சு எழுத்துக்களும் பயன்படுத்தப்பட்டிருந்தன.

முதல் இதழில் ஆசிரியர் குழுவின் கருத்து
--------------------------------------

"இது அரசியல் ஆய்வும், இலக்கிய இதழின் முதல் சுவடு. எமது எண்ணம் உணர்வுகளின் ஆரம்பம். கையெழுத்து வடிவில் சஞ்சிகையாக உருப்பெற்றுள்ளது. நிகழ்காலத்தில் நெதர்லாந்திலிருந்து வெளிவரும் தமிழ் பத்திரிகைகளில் ஒன்றாக இது அமைந்துள்ளது".

உள்ளடக்கம்
----------

கவிதைகள், கவிதை விமர்சனங்கள், அரசியல் ஆய்வுகள், இலக்கிய சந்திப்பு நிகழ்வுகள் ஆகியன முதல் இதழில் இடம்பெற்றிருந்தன. முதல் இதழ் 24 பக்கங்களைக் கொண்டிருந்தது.

பிந்திய இதழ்கள்
---------------

கையெழுத்திலும், தட்டச்சிலும் வெளிவந்த இந்த இதழில் பிந்திய இதழ்கள் தமிழ் கணினியில் பதிப்பிக்கப்பட்டு வெளிவந்தன. இலங்கை அரசியல் நிலைகளை இவை அதிகளவில் அலசி வந்துள்ளமை குறிப்பிடத்தக்கது.

புத்தகத்தை இணையத்தில் படிக்க
----------------------------

அ.ஆ.இ - நெதர்லாந்து
[*தொடர்பிழந்த இணைப்பு*]

மேற்கோள்கள்
-----------

1. ↑  "அ.ஆ.இ - நெதர்லாந்து". படிப்பகம். 4 மே 2016 அன்று பார்க்கப்பட்டது.
[*தொடர்பிழந்த இணைப்பு*]
**சப்த மங்கைத் தலங்கள்** என்பவை, சப்த மாதாக்களான பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆகியோர் வழிபட்ட சிவாலயங்களாகும். சிவபெருமானை வழிபட்ட சப்த கன்னியருக்கு ஒவ்வொரு தலத்திலும் சிவபெருமானின் ஒவ்வொரு அங்கங்களும், ஆயுதங்களும் காட்சியளித்தன.

நெற்றிக் கண் தரிசனம், கங்காதேவி தரிசனம், திரிசூல தரிசனம், பாத தரிசனம், உடுக்கை தரிசனம், மூன்றாம் பிறை தரிசனம், நாக தரிசனம் ஆகிய ஏழு தரிசனங்கள் கிடைக்கப்பெற்றதாக கூறுவர். இச்சிவாலயங்களை அநவித்யநாதசர்மா, அனவிக்ஞை தம்பதிகளும் வழிபட்டு பேரு பெற்றதாக கூறுவர்.

பல்லக்கு திருவிழா
-----------------

சப்த மங்கைத் தலங்களில் முதன்மையானதான சக்கராப்பள்ளியின் பெருமானும் அம்பாளும், காசியிலிருந்து வந்த அநவித்யநாதசர்மா, அனவிக்ஞை தம்பதிகளைப் போல பிற சப்த மங்கைத் தலங்களை பல்லக்கில் சென்று காணுவதை பல்லக்குத் திருவிழா என்று மக்கள் கொண்டாடுகிறார்கள். இந்நிகழ்வின் அம்மனும், பெருமானும் உற்சவர்களாக பல்லக்கில் எழுந்தருளி பக்தர்களோடு தலங்களுக்குச் செல்கின்றனர்.

ஆதாரங்கள்
---------

1. 1 2 3 4  "சப்த மங்கைத் தலங்கள் - Kungumam Tamil Weekly Magazine".
**ஏஜெண்ட் சாய் ஸ்ரீனிவாச ஆத்ரேயான்** (*Agent Sai Srinivasa Athreya)* 2019 ஆம் ஆண்டு வெளியான தெலுங்கு நகைச்சுவை - திகில் திரைப்படம் ஆகும். இத்திரைப்படம் நேர்மறையான விமர்சனங்கள் பெற்றது.

கதை
---

தனியார் துப்பறிவு மையம் நடத்தி வரும் **சாய் ஸ்ரீனிவாசன்** மற்றும் அவனது பெண் உதவியாளர் **சினேகா**வின் வசம் வருகிறது ஒரு புது வழக்கு. ஒரு பெண் காணாமற் போனதை அடுத்து, அவரைத் தேடத் தொடங்கும் சாய், விரைவில் அந்த மொத்த வழக்கும் அவனுக்கான பொறி என்று தெரிந்து கொள்கிறான். மூடநம்பிக்கைகளையும் அவற்றால் ஏற்படும் விளைவுகளையும் ஊக்குவிக்கப்படும் குற்றங்களையும் மையக்கருத்தாகக் கொண்டுள்ளது இத்திரைப்படம்..

நடிப்பு
-------

* நவீன் பாலிசெட்டி
* சினேகா
* ஷ்ருதி ஷர்மா

இசை
---

இத்திரைப்படத்திற்கு இசையமைத்தவர் மார்க் கே ராபின். படத்தில் ஒரு பாடல் இடம்பெற்றுள்ளது.

|  |  |
| --- | --- |
| தடப்பட்டியல் |  |
| # | பாடல் | பாடகர் | நீளம் |  |
| 1. | "ஷெர்லாக் ஹோம்ஸ்"   | அனுராக் குல்கர்னி | 4:06 |

வெளியீடு
--------

> 
> 2016 இல் இத்திரைப்படத்தின் திரைக்கதையை எழுதத் துவங்கி ஒரு திங்களில் கதை நிகழ்வுகளை வரிசைப்படுத்தி இருந்தேன். பின்னர், ஒரு மாத இடைவெளியில் 50 க்கும் மேற்பட்ட திகில் திரைப்படங்களை பார்த்து அலசி ஆராய்ந்து அவற்றில் இருந்து கற்று கொண்டேன். எப்படி ஒரு திகில் திரைப்படம் துவங்குகிறது, எங்கு சிக்கல் உருவாகிறது, எப்படி முடிக்கப்படுகிறது என்பதை கவனித்தேன். நான் பார்த்த திரைப்படங்கள் என் திரைப்படத்தின் திரைக்கதையை எழுதிட பேருதவி புரிந்தன.
> 
> 
> 

என இயக்குனர் ஸ்வரூப் ஆரெஸ்ஜெ நேர்காணல் ஒன்றில் தெரிவித்தார்.

இத்திரைப்படம் 21 சூன் 2019 அன்று வெளியானது. யூடியூபிலும் இந்தியில் மொழி மாற்றம் செய்யப்பட்டு ஏஜெண்ட் சாய் என்கிற பெயரில் 23 சனவரி 2021 அன்று வெளியானது.

மேற்கோள்கள்
-----------

1. ↑  "ஏஜெண்ட் சாய் ஸ்ரீனிவாச ஆத்ரேயா - பிலிம் கம்பேனியன் விமர்சனம்". 2020-05-14 அன்று மூலம் பரணிடப்பட்டது. 2021-03-13 அன்று பார்க்கப்பட்டது.
2. ↑  "ஏஜெண்ட் சாய் ஸ்ரீனிவாச ஆத்ரேயா - தெலங்கானா டுடே".
3. ↑  Chowdhary, Y. Sunita (2019-09-24). "What ails the Telugu film industry?" (in en-IN). *The Hindu*. .
4. ↑  "2019లో భారీ వసూళ్లు రాబట్టిన సినిమాలివే." *Sakshi* (தெலுங்கு). 2019-12-31. 2020-08-06 அன்று பார்க்கப்பட்டது.
5. ↑  "ஸ்வரூப் ஆரெஸ்ஜெ - வாக்ஸ் நேர்காணல்".
6. ↑  "ஏஜெண்ட் சாய் ஸ்ரீனிவாச ஆத்ரேயா - இந்தி மொழிமாற்றம்".
7. ↑  "ஏஜெண்ட் சாய் ஸ்ரீனிவாச ஆத்ரேயா - தி ஹான்ஸ் இந்தியா".
வையோமிங் அகச்சிவப்பு வானாய்வகம்
**அகச்சிவப்புத் தொலைநோக்கி** *(Infrared telescope)* என்பது அகச்சிவப்பு ஒளியைப் பயன்படுத்தி வானியல் பொருள்களைக் கண்டறிய உதவும் ஒரு வகையான தொலைநோக்கியாகும். அகச்சிவப்பு ஒளி என்பது மின்காந்த நிறமாலையில் உள்ள பல வகையான கதிர்வீச்சுகளில் ஒன்றாகும்.

தனிச்சுழி வெப்பநிலைக்கு மேலான வெப்பநிலை கொண்ட அனைத்து வானியல் பொருள்களும் ஏதோ ஒருவகை மின்காந்தக் கதிர்வீச்சை வெளியிடுகின்றன. பிரபஞ்சத்தை ஆராய்வதற்கு, விஞ்ஞானிகள் பல வெவ்வேறு வகையான தொலைநோக்கிகள் பயன்படுத்துகின்றனர், இவ்வகையில் வெவ்வேறு வகையாக உமிழப்பட்ட கதிர்வீச்சு மின்காந்த நிறமாலையில் கண்டறியப்படுகிறது. காம்மா கதிர், எக்சு கதிர், புற ஊதாக் கதிர், வழக்கமான ஒளிகள் போன்றவை இவைகளில் சிலவாகும்.

(வெப்ப ஆற்றல்??). பேரண்டத்தில் உள்ள எல்லா பொருள்களும் ஒரு குறிப்பிட்ட வெப்ப நிலையைக் கொண்டுள்ளது. அவ்வெப்ப நிலை தனிச்சுழி வெப்பநிலைக்கு மேலே செல்லும் போது மின்காந்தக் கதிர்வீச்சை உருவாக்குகிறது. மின்காந்த நிறமாலையில் பல்வேறு வகையான கதிர்வீச்சுகள் உள்ளன. அக்கதிர்வீச்சில் அகச்சிவப்பு ஒளியியலும் ஒன்றாகும். வானியல் வல்லுனா்கள் பல்வேறு வகையான தொலைநோக்கிகளை பயன்படுத்துகின்றனா் இத்தொலைநோக்கிகள் வாயிலாக மின்காந்த நிறமாலையிலிருந்து வெளிவரும் பல்வேறு வகையான கதிர்வீச்சினை ஆராய்ந்தனா். அக்கதிா்வீச்சுகளில் சில காமா கதிா், எக்ஸ் கதிா், புறஊதா கதிா் வழக்கமான காண்புறு ஒளி ( ஒளியியல்) அத்துடன் அகச்சிவப்பு தொலைநோக்கிகள். தரைமைய அகச்சிவப்பு தொலைநோக்கியால் பூமியின் வளிமண்டல அடுக்கு பாதிக்கப்படுகிறது. ஒரு மைக்ரோ மீட்டா் அளவுள்ள அகச்சிவப்பு பகுதிகளை கண்டறியு ஆகச்சிறந்நதாக அகச்சிவப்பு தாெலைநோக்கி பயன்படுகிறது. அகச்சிவப்பு தொலைநோக்கியை புறவெளியிலோ அல்லது மேகத்திற்கு மேலோ ( நீராவி) அமைக்கும்போது பெரிய உதவியாக உள்ளது. குறிப்பாக அதிக அலைநீளங்கள் ( பல மைக்ரோ மீட்டா் ). உதாரணமாக நுண்கோள்கள் மற்றும் விண்மின்களுக்கு இடையேயுள்ள மேகங்கள்.

மேற்கோள்கள்
-----------

1. ↑  SPACE OBSERVATORY TO STUDY THE FAR, THE COLD AND THE DUSTY, NASA press kit, 2003
**அகடம்** (Agadam) என்பது முற்றிலும் புதுமுக நடிகர்களை வைத்து தயாரிக்கப்பட்ட தமிழ்த் திரைப்படம். இத்திரைப்படத்தை ஒரே வீச்சில் தயாரிக்கப்பட்டது என்பதால், இது கின்னஸ் உலக சாதனைகள் பட்டியலில் இடம்பெற்றுள்ளது. ஒரே ஷாட்டில் எடுக்கப்பட்டு கின்னஸ் சாதனை புரிந்த படம் 'அகடம்'. லாஸ்ட் பெஞ்ச் பாய்ஸ் புரொடக்சன் சார்பில் தயாரிக்கப்பட்ட இந்தத் திரைப்படம் ஒரே முறையில் தொடர்ச்சியாக 2 மணி 3 நிமிடங்கள் 30 வினாடிகள் எடுக்கப்பட்டுள்ளது. பின்னர் செம்மையாக்கம் கூடச் செய்யப்படவில்லை.

கதை சுருக்கம்
-------------

நண்பர்களான அசோக், சஞ்சய் ஆகிய இருவரும் பிணக்கிடங்கில் இருந்து ஒரு பெண் பிணத்தை தமிழ் என்றவரின் துணையோடு தூக்கி வந்து ஒரு வீட்டுக்குள் புதைக்கிறார்கள். அப்போது தனது முதலாளி அனுப்பிய ஆள் என்று ஜான் அங்கு வருகிறார். அவரிடம் நண்பர்கள் இருவரும் போலி மருந்து விற்பனைக்கான ஒப்பந்தத்தில் கையெழுத்து வாங்கிக் கொள்கிறார்கள்.

ஒப்பந்தம் கையெழுத்தான நிலையில் நண்பர்களிடம் ஜான் பார்ட்டி கேட்க, ஒரு பெண்ணை கூட்டி வருகிறேன் என்று சொல்லி சஞ்சய் வெளியே கிளம்புகிறார். இந்நிலையில், முதலாளியிடமிருந்து போன் ஒன்று வருகிறது. அப்போது அவர் பேசுகையில், மார்ச்சுவரியில் இருந்து பிணத்தை கொண்டுவர உதவி செய்த தமிழை தீர்த்துக்கட்டும்படி ஜானுக்கு உத்தரவு பிறப்பிக்கிறார்.

இதையடுத்து ஜானும், அசோக்கும் சேர்ந்து உதவி செய்த இளைஞரை பேய் போல் பயமுறுத்தி கொல்ல முயற்சிக்கிறார்கள். ஆனால், இவர்களால் அந்த வீட்டுக்குள் புதைக்கப்பட்ட பெண்ணின் ஆவி இவர்களை பழிதீர்க்க பார்க்கிறது. இறுதியில், அந்த ஆவி இவர்களை பழிவாங்கியதா? அல்லது உதவி செய்த இளைஞரை அவர்கள் கொன்றார்களா? என்பதே மீதிக்கதை.

மேற்கோள்கள்
-----------

1. ↑  Sudhish Kamath (2013-08-01). "In one go...". *The Hindu*. .
2. ↑  K. Jeshi. "A record start". *The Hindu*. .
3. ↑  "Longest uncut film". *Guinnessworldrecords.com*. 2014-01-02 அன்று பார்க்கப்பட்டது.

வெளியிணைப்புகள்
---------------

* இணையதள திரைப்பட தரவுத்தளத்தில் *Agadam*
வகைமைப் பொது மின்வலையமைப்பு ஏற்பாடு.
**கிடைப்புசார் மின்கட்டணம்** *(Availability Based Tariff)* (ABT) என்பது இந்தியாவில் திட்டமிடாத மின்சாரப் பரிமாற்றத்துக்குக் கடைபிடிக்கும் மின்கட்டமைப்பின் நிகழ்நிலை அலைவெண் பொறுத்து அறவிடும் மின்கட்டணமாகும். இது மின்சந்தைவழி கட்டணம் விதிக்கும் இயங்கமைப்பாகும். இது மின்கட்டமைப்பைக் குறுங்கால அடிப்படையிலும் நெடுநோக்கு அடிப்படையிலும் ஒழுங்குபடுத்தவும் நிலைப்புறுத்தவும் பெறும் மின் ஆற்றலைப் பொறுத்து பங்குதாரருக்கான சலுகையளிக்கவும் சலுகை நிறுத்தவும் உதவுகிறது. மேலும், இது ஒப்புதல் அளிக்கப்பட்ட மின்தேவைக்கு மேல் நுகரும்போது கூடுதல் கட்டணம் அறவிடவும் உதவுகிறது.

மேற்கோள்கள்
-----------

1. ↑  "ABC of ABT" (PDF). 12 March 2014 அன்று மூலம் (PDF) பரணிடப்பட்டது. 14 August 2014 அன்று பார்க்கப்பட்டது.

வெளி இணைப்புகள்
---------------

* The Perspective Transmission Plan (2016-36) பரணிடப்பட்டது 2016-12-20 at the வந்தவழி இயந்திரம்
* Summary record of discussions at the first meeting of the grid study committee held on 22 May 2015 in CEA
* Grid maps of southern region பரணிடப்பட்டது 2021-07-31 at the வந்தவழி இயந்திரம்
* CERC INDIA Website
* Significance of UI Mechanism for Power Pricing
* Introduction to ABT - A White Paper
* ABT Software பரணிடப்பட்டது 2010-07-06 at the வந்தவழி இயந்திரம்
* COMPASS an Availability Based Tariff software from Engineering Consultants Group Inc
**களக்காட்டூர் அக்னீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் களக்காட்டூர் என்னுமிடத்தில் உள்ளது.

இறைவன், இறைவி
-------------

இக்கோயிலின் மூலவராக அக்னீசுவரர் உள்ளார். கோயிலின் அருகில் புத்தேரி என்னும் குளம் காணப்படுகிறது. அதனடிப்படையில் மூலவரை ஊருணி ஆழ்வார் என்றும் உருனி ஆழ்வார் என்றும் அழைக்கின்றனர். இக்குளம் முன்னர் சந்திரமேகத் தடாகம் என்றழைக்கப்பட்டது.

அமைப்பு
-------

தெற்கில் நுழைவாயிலைக் கொண்ட இக்கோயில் நான்கு சதுரங்களைக் கொண்ட கருவறை, அந்தராளம் மூடப்பட்ட மண்டபம் ஆகியவற்றைக் கொண்டு அமைந்துள்ளது. கருவறையின்மீது விமானம் இருந்ததற்கான அறிகுறிகள் காணப்படுகின்றன. தட்சிணாமூர்த்தி, பிரம்மா ஆகியோர் உள்ளனர். ஒரு முறை வாயு, வருணன், அக்னி, ஆகிய மூவருக்குமிடையே மோதல் ஏற்பட்டபோது அக்னி மறைந்துவிட்டார். பூசைகள் செய்யமுடியால் நின்று போயின. முனிவர்கள் அனைவரும் சிவபெருமானிடம் இதுகுறித்து முறையிட்டனர். சிவன் அக்னியை அழைக்க, அக்னி இரண்டு முகம், மூன்று பாதம், நான்கு கொம்பு, ஏழு கை ஆகியவற்றுடன் தோன்றினார். சிவ தரிசனம் பெற தான் இவ்வாறு செய்ததாக அக்னி கூறினார். அக்னிக்கு காட்சி தந்ததால் இறைவன் அக்னீசுவரர் என்றழைக்கப்டுகிறார்.

திருவிழாக்கள்
-------------

பிரதோஷம், பௌர்ணமி, சிவராத்திரி உள்ளிட்ட விழாக்கள் இங்கு கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு களக்காட்டூர் அக்னீஸ்வரர் திருக்கோயில், தினமலர் கோயில்கள்
**மாய் பாகி** (Mai Bhagi) (1920 - 7 சூலை 1986) ஒரு பாக்கித்தானின் நாட்டுப்புற இசைக்கலைஞராவார். **பாக் பாரி** (அதிர்ஷ்டசாலி) என்ற பெயரில் சிந்துவின் தார்பார்க்கர் மாவட்டத்திலுள்ளா மித்தியில் பிறந்தார். இவர், தார்ப் பாலைவனத்தில் ஒரு கிராமத்தில் வளர்ந்தார். இவரது தந்தை வான்குயுன் பக்கிர் என்பவரும், கதீஜா மகன்ஹார் என்பவரும் அந்த காலத்தில் தங்கள் பிராந்தியத்தின் பாடகர்களாக அறியப்பட்டனர். 

இவர் தனது 16 வயதிலேயே நாட்டுப்புற பாடகர் ஹோதி பக்கீரை மணந்தார்.  பாக்கித்தானின் நாட்டுப்புற பாடகி அபிதா பர்வீனின் கணவரான இசைத் தயாரிப்பாளர் ஷேக் குலாம் உசேன், பாக்கித்தான் வானொலியில் இவருக்கு வாய்ப்பளித்தார். மேலும் இவரது பதிவுகள் வானொலியிலும் ஒலிபரப்பப்பட்டன. இவரது நாட்டுப்புற பாடலான 'கரி வேம் கே நீச்சி' (ஒரு வேப்பமரத்தின் அடியில்) பாக்கித்தான் மக்களிடையே ஒரு பெரிய வெற்றியானது. மேலும், இவரது தகுதியையும் தக்கவைத்தது. பாக்கித்தான் அரசாங்கம் இவருக்கு வெளிநாட்டு சுற்றுப்பயணம் செய்வதற்கு நிதி உதவியை வழங்கியது. மேலும் 1986ஆம் ஆண்டில் இவர் இறக்கும் வரை தனது இசை வாழ்க்கையைத் தொடர்ந்தார்.

மேற்கோள்கள்
-----------

1. 1 2  "12 songs from Pakistan's mountains, deserts, shrines and streets". *Dawn (newspaper), Updated 15 May 2014, Retrieved 9 May 2020*.
2. ↑  "12 songs from Pakistan's mountains, deserts, shrines and streets". *Dawn (newspaper), Updated 15 May 2014, Retrieved 9 May 2020*.
3. ↑  30th Death Anniversary of Mai Bhagi observed பரணிடப்பட்டது 2019-12-30 at the வந்தவழி இயந்திரம் Published 8 July 2016, Retrieved 9 May 2020

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
அரசு கல்வியியல் கல்லூரி, புதுக்கோட்டை
**அரசு கல்வியியல் கல்லூரி, புதுக்கோட்டை** (*Government College of Education, Pudukottai*) இந்தியாவின் தமிழகத்தில் உள்ள ஏழு அரசு கல்வியியல் கல்லூரிகளுள் ஒன்றாகும். ஆசிரியர் பணிக்கான தகுதியைப் பெற கல்வியியல் சார் பாடங்களைக் கொண்டு புதுக்கோட்டை அரசு கல்வியியல் கல்லுரியிலும் வகுப்புகள் நடத்தப்படுகின்றன.

விண்ணப்பம்
----------

கல்லூரியில் சேர்க்கைக்கான விண்ணப்பங்கள் பற்றிய விவரம் ஆகத்து மாதம் செய்தித்தாள்களில் தெரிவிக்கப்படும். அரசு நிர்ணயித்த கட்டணத்தைச் செலுத்தி விண்ணப்பம் பெற்று அதை நிரப்பி அனுப்ப வேண்டும்.

கலந்தாய்வு
----------

சென்னையில் நடைபெறும் கலந்தாய்வில் தமிழக மாணவர் முழுவதும் கலந்து கொள்வார்கள். அதிக மதிப்பெண் அடிப்படையில் முன்னுரிமை அளிக்கப்பட்டு விரும்பிய கல்லூரியை மாணவர்கள் தேர்வு செய்வார்கள்.

சேர்க்கை
--------

கலந்தாய்வின் மூலம் தேர்வு செய்யப்பட்டவர்கள் கல்லூரியில் சேர்வார்கள். இங்கு இட ஓதுகீட்டின் அடிப்படையில் தமிழ், ஆங்கிலம், கணிதம், வரலாறு, அறிவியல் சார்ந்த இரு படிப்புகள் 118 மாணவர்களுக்கு வருடம் தோறும் இங்கு பயிற்சியளிக்கப்படுகிறது.

மேற்கோள்கள்
-----------

1. ↑  "அவசரத் தேவை அரசு கல்வியியல் கல்லூரிகள்". தினமணி.. பார்த்த நாள்: 24 December 2022.
2. ↑  "அரசு கல்வியியல் கல்லூரி". தமிழ்ழ்நாடு அரசு.. பார்த்த நாள்: 24 December 2022.

புற இணைப்புகள்
--------------
**கிடைக்காத பெயர்** (*Unavailable name*) என்பது விலங்கியல் பெயரிடலில், விலங்கியல் பெயரிடலின் பன்னாட்டுக் குறியீட்டின் விதிகளுக்கு இணங்காத பெயராகும். எனவே இதனால் ஒரு உயிரலகிற்கான சரியான பெயராக இதனைப் பயன்படுத்த முடியாது. இத்தகைய பெயர், சரத்துகள் 10 முதல் 20 வரை உள்ள விதிகளைப் பூர்த்தி செய்யவில்லை அல்லது விதிகள் 1.3-ன் கீழ் விலக்கப்பட்டுள்ளது.

கிடைக்காத பெயர்களில் "*ஓரிசோமிசு கைபெனெமசு*" மற்றும் "உபிராஜரா ஜூபாட்டசு" போன்ற வெளியிடப்படாத பெயர்கள், நிகராகுவான் நெல் எலிக்கு முன்மொழியப்பட்ட *மைக்ரோனெக்டோமிசு* என்ற துணைப்பேரினப் பெயர் போன்ற விவரங்கள் இல்லாத பெயர்கள் (*நாமினா நுடா*),  தைகா மூஞ்சூறுவின் *சோரெக்சு ஐசோடன் பிரின்செப்சு மொன்டனசு*, மற்றும் பல்வேறு வகைகளில் உள்ள துணையினங்களின் (கீழ்நிலை துணைச்சிற்றினப் பெயர்கள்) கீழ் தரவரிசையுடன் முன்மொழியப்பட்ட பெயர்கள்.

பொதுவாக அடிக்கடி குழப்பம் ஏற்பட்டாலும், கிடைக்காத பெயர் அவசியமில்லை. இதற்கு ஒரு நல்ல உதாரணம், கிடைக்காத தொன்மா பெயரான "உபிராஜரா ஜுபாடசு" ஆகும். இது இதன் பெயரிடல் நிலையைப் பற்றிய விரிவான ஆய்வுக்கு முன் அப்பட்டமான பெயர் என்று பொதுவாகக் கருதப்பட்டது.

மேற்கோள்கள்
-----------

1. 1 2  Caetano, João Marcus Vale; Delcourt, Rafael; Ponciano, Luiza Corral Martins de Oliveira (March 2023). "A taxon with no name: ‘Ubirajara jubatus’ (Saurischia: Compsognathidae) is an unavailable name and has no nomenclatural relevance". *Zootaxa*. doi:10.11646/zootaxa.5254.3.10.
2. ↑  Hershkovitz, 1970, pp. 789, 791
3. ↑  Hutterer & Zaitsev, 2004, p. 89

குறிப்புகள்
-----------

* Hershkovitz, P. 1970. Supplementary notes on Neotropical *Oryzomys dimidiatus* and *Oryzomys hammondi* (Cricetinae). Journal of Mammalogy 51(4): 789-794.
* Hutterer, R. & Zaitsev, M.V. 2004. Cases of homonymy in some Palaearctic and Nearctic taxa of the genus *Sorex* L. (Mammalia: Soricidae). Mammal Study 29:89-91.
* International Commission for Zoological Nomenclature. 1999. International Code of Zoological Nomenclature, 4th edition. London: The International Trust for Zoological Nomenclature. Available online at. Accessed September 27, 2009.
**இகின்சு அன்ட் கேசு உலக அஞ்சல் எழுதுபொருள் விபரப்பட்டியல்** (Higgins & Gage World Postal Stationery Catalog) என்பது, கடைசியாக வெளியிடப்பட்டதும் உலகம் தழுவிய தகவல்களை உள்ளடக்கியதுமான அஞ்சல் எழுதுபொருள் விபரப்பட்டியல் ஆகும். இதன் தொகுதிகள் 20 ஆண்டுகளுக்கு மேலாக இற்றைப்படுத்தப்படவில்லை எனினும், இந்த விபரப்பட்டியலையும், அதில் பயன்பட்டுள்ள எண் முறைமையையும், இன்றும் அஞ்சல் எழுதுபொருள் சேகரிப்பவர்களும், அஞ்சல் எழுதுபொருள் வணிகர்களும் பயன்படுத்தி வருகின்றனர். எனினும் விபரப்பட்டியிலில் தரப்பட்டுள்ள பொருட்களுக்கான மதிப்புகள் காலங்கடந்தவை. 

19 தொகுதிகளையும் நிரப்பு தொகுதிகளையும் கொண்ட இந்த விபரப்பட்டியல் 1964க்கும் 1986க்கும் இடையில் வெளியிடப்பட்டது. அலெக்சாண்டர் டி. கேசுடன் இணைந்து பணியாற்றிய எட்வார்டு ஃபிளாடுங் முந்திய தொகுதிகளுக்கு பதிப்பாசிரியராக இருந்தார். பிந்திய தொகுதிகளுக்கு மெல்வின் ஃபெயினர் பதிப்பாசிரியராகப் பணியாற்றினார்.

பதிப்பாளர்
----------

இது தொடக்கத்தில் "இக்கின்சு அன்ட் கேசு" நிறுவனத்தினால் பதிப்பிக்கப்பட்டது. இது தற்போது கலிபோர்னியா, பசடேனாவைச் சேர்ந்த "கிளாசிக் பிலேட்டலிக்சு ஆஃப் அன்டிங்டன் பீச்" என்னும் நிறுவனத்தால் வாங்கப்பட்டுள்ளது. "கிளாசிக் பிலேட்டலிக்சு" புதிய வெளியீடு அஞ்சல் எழுதுபொருட்களுக்கான அறிக்கை ஒன்றையும் வெளியிட்டு வருகின்றனர்.

வீச்செல்லை
----------

இந்த விபரப்பட்டியலில், அஞ்சல்தலையிட்ட கடித உறைகள், அஞ்சல் அட்டைகள், கடித அட்டைகள், சுற்றுத்தாள்கள், வான்கடிதத்தாள்கள், பதிவு அஞ்சல் உறைகள் என்பன உள்ளடக்கப்பட்டுள்ளன.

தொகுதிகள்
---------

இவ்விபரப்பட்டியலின் தொகுதிகள் ஆங்கில அகர வரிசையில் ஒழுங்குபடுத்தப்பட்டுள்ளன. இவற்றின் விபரங்கள் பின்வருமாறு:

* தொகுதி 1 அபுதாபி - அசோரெசு
* தொகுதி 2 பாடென் - புசயர்
* தொகுதி 3 கமெரூன் - செக்கோசிலவாக்கியா
* தொகுதி 4 தகோமி - டச்சு நியூ கினியா
* தொகுதி 5 கிழக்கு ஆப்பிரிக்கா - எத்தியோப்பியா
* தொகுதி 6 போக்லாந்துத் தீவுகள் - பஞ்சால்
* தொகுதி 7 கபொன் - குயானா
* தொகுதி 8 எயிட்டி - அங்கேரி
* தொகுதி 9 ஐசுலாந்து - ஐவரி கோசுட்டு
* தொகுதி 10 சமேய்க்கா - குவைத்
* தொகுதி 11 லபுவான் - லக்சம்பர்க்
* தொகுதி 12 மாக்கூ - மசுக்கட்
* தொகுதி 13 நேட்டால் - ஆரஞ்சு ரிவர் காலனி
* தொகுதி 14 பாக்கித்தான் - குயீசுலாந்து
* தொகுதி 15 ரியூனியன் தீவுகள் - ரியூக்கு தீவுகள்
* தொகுதி 16 சார் - சிரியா
* தொகுதி 17 தகிட்டி - துருக்கு அன்ட் கைக்கோசுத் தீவுகள்
* தொகுதி 18 உபாங்கி - உருகுவே
* தொகுதி 19 வத்திக்கான் நகர் - சூலுலாந்து

மேற்கோள்கள்
-----------

1. ↑  American Philatelic Research Library catalogue search 6 April 2009 Library Home Page
2. ↑  Ed Fladung died March 1977, *Tell*, American Helvetia Philatelic Society, April–May 1980, p. 76.--Date of death for Edward G. Fladung, editor of World Postal Stationery Catalog is 3 March 1980, not 1977 (information contributed by his daughter, Jill R. Hillary).
3. ↑  Gage and Fladung jointly received the 1977 *Distinguished Service Award for Valuable Contributions to the Advancement and Enrichment of Philately* from the Federated Philatelic Clubs of Southern California.
**கிடில்**(Kiddle) என்பது குழந்தைகளுக்காகவே பிரத்தியேகமாக தயாரிக்கப்பட்ட கூகிலீண் ஒரு தேடல் எந்திரம் ஆகும்.

காரணம்
------

பொதுவாக ஒரு தேடலின் போது அதற்கு சற்றும் தொடர்பில்லாத ஆபாச விளம்பரங்கள் வருவதற்கான வாய்ப்புகள் மிக அதிகம். எனவே இத்தகைய நிகழ்வுகளால் குழந்தைகள் அதிகம்பாதிக்கப்படுவதாக கருதப்பட்டு கூகிள் பாதுகாப்பான தேடல் ஒன்றினை நவம்பர் 11,2009ல் அறிமுகம் செய்தது.தற்போது முழுக்க குழந்தைகளுக்கான ஒரு தேடல் பொறியாக இது அமைக்கப்பட்டுள்ளது.

பட தேடல்
--------

Imatge cercadors 1படங்களைட் தேடுவதற்காகவே பிரத்தியேகமாக உருவாக்கப்பட்ட ஒரு தேடுபொறி ஆகும்.ஒரு படத்திற்கான திறவுச் சொற்களோ அல்லது அதற்கான இணையை இணைப்புகளைப் பொறுத்து இதன் தேடல் அமையும்.இதன் முடிவுகள் வடிவம்,மீதரவு போன்றவற்றின் அடிப்படையில் அமைகின்றன.

*பட தேடலின் வகைகள்*

மீதரவின் மூலம் தேடல்
--------------------

ஒரு படம் தொடர்பான வார்த்தைகள் தொடர்பாக தேடுதல்.

எடுத்துகாட்டுகள் மூலம் தேடல்
----------------------------

இவை உள்ளடக்கம் சார்ந்த தேடல் எனவும் அழைக்கப்படுகிறது.தேடலின் வண்ணங்கள் மற்றும் வடிவங்களைப் பொறுத்து இது முடிவுளை தருகின்றது.

பாதுகாப்பான தேடல்
-----------------

ஆபாசம் தொடர்பான எந்த வார்த்தைகளை இதில் தேடினாலும் அதற்கான முடிவுகள் இதில் காண்பிக்கப்படாது என்பது இதன் சிறப்பு ஆகும்.இதன் மூலம் குழந்தைகள் தங்களுக்குத் தேவையான முடிவுகளை மட்டுமே காண இயலும்.

சான்றுகள்
---------

1. ↑  Pete Lidwell (November 11, 2009). "Locking SafeSearch". Google Official Blog. 3 February 2013 அன்று பார்க்கப்பட்டது.
2. 1 2
3. ↑  Eakins, John; Graham,Margaret. "Content-based Image Retrieval". University of Northumbria at Newcastle. 2012-02-05 அன்று மூலம் பரணிடப்பட்டது. 2014-03-10 அன்று பார்க்கப்பட்டது.

வெளி இணைப்புகள்
---------------
**சட்டங்களின் இளையர்** (இலத்தீன்: *Legum Baccalaureus*; ஆங்கில மொழி: *Bachelor of Laws*; **LL.B.** or **சச.இ.** or **B.L.**) என்பது சட்டத்தில் ஓர் இளங்கலை பட்டம் (அல்லது ஆள்வரை சார்ந்து சட்டத்தில் ஓர் முதல் தொழிற்கல்வி பட்டம்) ஆகும். இது இங்கலாந்தில் தோன்றியதும் யப்பான் மற்றும் ஒருங்கிணைந்த நாடுகள் மற்றும் கனடா தவிர்த்து பெரும்பான்மையான பொதுச் சட்ட ஆள்வரைகளில் வழக்கறிஞர் ஆகிட வழங்கப்படும் பட்டமாகும். இது வரலாற்று ரீதியாக யு.எஸ்.யிலும் இந்த நோக்கத்திற்காக பயன்படுத்தப்பட்டது, ஆனால் 1960 களின் நடுப்பகுதியில் சட்டவியலில் முனைவர் (ஜூரிஸ் டாக்டர்) பட்டத்திற்கு ஆதரவாக இது நிறுத்தப்பட்டது.

வரலாற்று ரீதியாக, கனடாவில், சட்டங்களில் இளையர் என்பது பொதுச் சட்டத்தில் முதல் பட்டத்திற்கான பெயராகும், ஆனால் மேலும் ஒரு சில க்யூபக் பல்கலைக்கழகங்களால் உரிமையியல் சட்டத்தில் இளையர் எனும் பெயரில் பட்டம் வழங்கப்படுகிறது. கனடா பொதுச் சட்ட சட்டங்களில் இளையர் பாடத்திட்டம், நடைமுறையில், இரண்டாம் நுழைவு பட்டமாகும். அதாவது ஏற்கனவே ஏதேனும் துறையில் ஒன்றோ கூடுதலோ இளங்கலை பட்டம் பெற்றவர்களே அனுமதிக்கப்படுவார்கள். தற்பொது, சட்டங்களில் இளையர் ஸ்கோட் சட்டம் மற்றும் தென்னாப்பிக்கா சட்டங்களில் முதல் பட்டத்திற்கான பெயராகும். ஸ்கோட்லான்ட் மற்றும் தென்னாப்பிக்கா பல்கலைக்கழகங்களால் வழங்கப்படும் இப்பட்டம் பகுதி பொதுச் சட்டமும் பகுதி உரிமையியல் சட்டமுமாக உள்ளது.

மேற்கோள்கள்
-----------

1. ↑  Professional Objectives in Legal Education: American Trends and English Comparisons," Pressing Problems in the Law, Volume 2: What are Law Schools For?, Oxford University Press, 1996.
**பாரா ஒலிம்பிக் பூங்கா** ( *Barra Olympic Park*, போர்த்துக்கேயம்: *Parque Olímpico da Barra*) பிரேசிலின் இரியோ டி செனீரோ நகரத்தின் மேற்கு மண்டலத்திலுள்ள பாரா ட இசூக்காவில் அமைந்துள்ள விளையாட்டு வளாகம் ஆகும்; இங்கு ஒன்பது விளையாட்டரங்குகள் உள்ளன. இந்த விளையாட்டரங்குகள் 2016 கோடைக்கால ஒலிம்பிக் விளையாட்டுப் போட்டிகளுக்கும் 2016 கோடைக்கால மாற்றுத்திறனாளர் ஒலிம்பிக் விளையாட்டுக்களுக்கும் பயனாகும். இந்த ஒன்பது அரங்கங்களில் ஏழு நிரந்தரமானவை.

வரலாறு
------

தற்போது பாரா ஒலிம்பிக் பூங்கா அமைந்துள்ள இடத்தில் முன்பு நெல்சன் பிக்கெட் பன்னாட்டு தானுந்துப் பந்தயச்சாலை இருந்தது.  இங்கு பலமுறை பார்முலா 1 பிரேசிலிய கிராண்ட் பிரீ பந்தயங்கள் 1980களில் நடைபெற்றுள்ளன.

மேற்சான்றுகள்
-------------

1. ↑  Lewis, Peter (15 September 2013). "Rio Olympics 2016: Brazilian city in a race against time to be ready to play host to the Games". *ABC News Australia*. ஆஸ்திரேலிய ஒலிபரப்புக் கூட்டுத்தாபனம். 14 May 2016 அன்று பார்க்கப்பட்டது.
2. ↑  Watts, Jonathan (5 August 2015). "The Rio property developer hoping for a $1bn Olympic legacy of his own". *தி கார்டியன்*. Guardian Media Group. 14 May 2016 அன்று பார்க்கப்பட்டது.
**களஞ்சியம் சமூக வானொலி** (Kalanjiam Samuga Vanoli - Kalanjiam Community Radio) நாகப்பட்டினம் மாவட்டத்திலுள்ள விழுந்தமாவடி என்னும் கிராமத்தில் செயற்பட்டு வரும் ஒரு வானொலி ஒலிபரப்பு நிலையமாகும்.

நிறுவனம்
--------

"DHAN" என்ற அறக்கட்டளை நிறுவனம் சுனாமியால் பாதிக்கப்பட்ட மீனவ, விவசாய சமூகங்களுக்கு உதவி வருகிறது. அந்த வகையில் இந்நிறுவனம் களஞ்சியம் சமூக வானொலி நிலையத்தைத் தொடங்க உதவியது. ஐக்கிய நாடுகள் அபிவிருத்தித் திட்டம் இந்த நிலையத்துக்குத் தேவையான வளங்களைக் கொடுத்துதவியது. பெங்களூருவிலுள்ள VOICES என்ற அமைப்பு இதற்குத் தேவையான தொழினுட்ப உதவிகளைச் செய்கிறது. இந்த நிலையம் 2006 ஆம் ஆண்டு அக்டோபர் மாதம் தொடக்கம் செயற்படுகிறது.

நோக்கம்
-------

களஞ்சியம் சமூக ஊடக நடுவத்தின் நோக்கங்களாவன:

* கடற்கரையோரமுள்ள தாக்கத்திற்குள்ளாகக்கூடிய சமூக மக்கள் தங்களைப் பாதிக்கும் சமூக, பொருளாதார, பண்பாட்டு பிரச்சனைகள் பற்றிப் பேச அவர்களைத் தூண்டுவதும், வலுவூட்டுவதும்
* தனிமனித கருத்துகள், உள்ளூர் சாதனைகள், கல்வி, கலாசார பரிமாற்றம், கலைகளை நயத்தல், சமூக நடவடிக்கைகளில் ஈடுபடல் என்பவை தொடர்பாக அச்சமூகத்தவர் வானொலி, தொலைக்காட்சி, இணையம் என்பவற்றை பயன்படுத்தி நிகழ்ச்சிகளை உருவாக்கவும் வினியோகிக்கவும் வசதி செய்தல்.
* அனர்த்தங்களினால் பாதிக்கப்படக்கூடிய கடற்கரை பகுதிகளில் அனர்த்தங்களை சமாளிக்கவும், அவர்களது வாழ்வாதாரத்தை வலிமையுறச் செய்யவும், எதிர்காலத்தில் ஏற்படக்கூடிய அனர்த்தங்களிலிருந்து பாதுகாத்துக் கொள்ளவும் தொலைநோக்குடன் அச்சமூகத்தவரை தயார் படுத்துதல்.

ஒலிபரப்பு
---------

ஒவ்வொரு நாளும் உள்ளூர் நேரம் காலை 9 மணியிலிருந்து மாலை 5 மணி வரை பண்பலை 90.8 MHzஇல் நிகழ்ச்சிகள் ஒலிபரப்பாகின்றன.

தொடர்பு
-------

களஞ்சியம் சமூக ஊடக நடுவத்தை விழுந்தமாவடி (அஞ்சல் குறியீடு: 611 112) கிராமத்தில் வெள்ளி சந்தை என்னுமிடத்தில் தொடர்புகொள்ளலாம். தொலைபேசி:+91 4365 268606 மின்னஞ்சல்: kalanjiamvanoli@gmail.com

மேற்கோள்கள்
-----------

1. 1 2 3  Community Media
2. ↑  களஞ்சியம் சமூக வானொலி
[*தொடர்பிழந்த இணைப்பு*]

வெளி இணைப்புகள்
---------------

* களஞ்சியம் சமுதாய வானொலி
* Visit to Kalanjiam Community Radio
**வில்வநாதேசுவரர் கோயில்** திருமுதுகுன்றம்(எ)விருத்தாசலம் – சேலம் சாலையில் 12 கி.மீ வடமேற்கு திசையில் வில்வாரண்யம் என்று பஞ்சபாண்டவர்களால் பூஜிக்கப்பட்ட நல்லூருக்கு தென்கிழக்கே 3 கல் தொலைவில் சித்தர் ஒருவர் வாழ்ந்த இடமாக கருதப்படும் சித்தூர் கிராமத்தில்,ஊரின் சனிமூலையில் ஒரு லிங்கம் கண்டெடுக்கப்பட்டு சுமார் 300 ஆண்டுகளுக்கு முன்பு கட்டப்பட்ட பழமைவாய்ந்த கோவில் இதுவாகும்.[1]
இங்கு வில்வநாத ஈஸ்வரர்,நல்லநாயகி என இறைவனும் இறைவியும் அருள்பாலிக்கின்றனர்.சித்தர் ஒருவர் இங்கு ஈஸ்வரனை வழிபட்டு வந்து ஐக்கியமானதால் சித்து + ஊர் =சித்தூர் என பெயர் பெற்றது.இக்கோவில் சுமார் 300 ஆண்டுகள் பழமைவாய்ந்ததாகும். மேலும் சித்தர் ஒருவர் சன்னாசியாக இருந்து இவ்விடத்தில் சமாதி அடைந்ததாகவும் இவ்வூரில் வாழ்ந்த பெரியவர் சன்னாசியப்பர் அருளால் நினைத்த மாத்திரத்தில் விபூதி,சாப்பாடு வரவழைத்து கொடுத்ததாக முன்னோர்களின் செவிவழிச்செய்தியாகும்.
சித்தூர் கிராமத்தின் தென் திசையில் அமைந்திருக்கும் சக்தி வாய்ந்த செல்லியம்மன்(எ) பிடாரி கோவில் சிறப்புடைய தலம் ஆகும். இங்கு மூலவர் மகிஷாசுரமர்த்தினி அமைந்துள்ள நிலையை வனதுர்க்கை என்று சிவச்சாரியார்கள் கூறுகின்றனர். எல்லோர்க்கும் எல்லாம் நல்கும் அம்பாள் இப்பகுதி மக்களுக்கு மட்டுமல்லாது சேலம் மாவட்ட மக்களுக்கும் குலதெய்வமாக அருள்பாலித்து வருகிறாள். இக்கோவில் சுமார் 300 ஆண்டுகள் பழமைவாய்ந்ததோடு ஏவல்,பில்லி,சூணியம் மாந்திரீகம் கற்றவர்கள் ஒரு இரவு கூட இவ்வூரில் தங்கமுடியாது என்பது முன்னோரின் செவிவழிச்செய்தியாகும்.

மேற்கோள்
--------

1. ↑  "தல வரலாறு". *அறங்காவலர்கள் அச்சிட்டது.*. 15/5/2014.
**வட சென்னிமலை** (*Vadachennimalai*) ஊரானது, சேலம் மாவட்டம் ஆத்தூர் வட்டத்தில், சதாசிவபுரம் ஊராட்சியில் தேசிய நெடுஞ் சாலை 79 ல் இருந்து தெற்கே ஒரு கி.மீ தொலைவில் அமைந்துள்ளது.

### வழிபாட்டிடங்கள்

இங்குள்ள குன்றின் மேல் முருகப்பெருமானின் வடசென்னிமலை பாலசுப்பிரமணியர் கோயில் அமைந்துள்ளது. இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. பங்குனி உத்திரத் தேர் திருவிழா நடைபெற்ற இரண்டாம் நாள் சத்தாபரம் விழா நடைபெறும். அப்போது முருகப்பெருமான், வள்ளி மற்றும் தெய்வானையுடன் உற்சவ மூர்த்தியாக வலம் வரும் போது பலவகையான வானவெடிகள் வெடிக்கப்படும். இந்த வானவேடிக்கையை காணச் சுற்றுவட்டாரத்திலுள்ள கிராமங்களில் இருந்து பெருவாரியான மக்கள் வருகின்றனர். மேலும் கார்த்திகை தீபம், மார்கழி மாத பூஜை, ஆங்கிலப் புத்தாண்டு, தைப்பொங்கல், சிவராத்திரி, கிருத்திகை. தைப்பூசம், சஷ்டி போன்ற தினங்களில் சிறப்பு வழிபாடும் நடைபெற்று வருகின்றது.

### கல்வி

இம்மலையின் அடிவாரத்தில் அரசு அறிஞர் அண்ணா கலைக் கல்லூரி அமைந்துள்ளது.

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**தொல்லியல் அருங்காட்சியகம், கோல் கும்பாசுத் தொகுதி** இந்தியாவின் கர்நாடக மாநிலத்தின் பீசப்பூர் மாவட்டத்தில் உள்ள ஒரு தொல்லியல் அருங்காட்சியகம் ஆகும். பீசப்பூர், சோலாப்பூருக்குத் தெற்கே 110 கிலோமீட்டர் தொலைவிலும், தார்வாடுக்கு 204 கிலோமீட்டர் வடக்கிலும் அமைந்துள்ளது. கிபி 1489 முதல் 1686 வரையான காலப்பகுதியில் அரசாண்ட ஆதில்சாகியினரின் தலைநகரமாக விளங்கியது பீசப்பூர். மதம் சார்ந்ததும், மதம் சாராததும், பாதுகாப்புத் தொடர்பானதுமான பல கட்டிடங்கள் இக் காலத்தில் பீசப்பூர்ப் பகுதியில் அமைக்கப்பட்டன. 

அருங்காட்சியகம், கோல் கும்பாசுத் தொகுதியில் அமைந்துள்ள "நாக்குவார் கானா" (எக்காள இல்லம்) என்னும் கட்டிடத்தில் அமைந்துள்ளது. 1892 ஆம் ஆண்டில் இது ஒரு மாவட்ட அருங்காட்சியகமாகத் தொடங்கப்பட்டது. பின்னர் 1982 ஆம் ஆண்டில் இது ஒரு கள அருங்காட்சியகமாக ஆக்கப்பட்டது. இக்கட்டிடம் ஆதில்சாகிக் கட்டிடக்கலைப் பாணியில் அமைக்கப்பட்டது. உயரமான மேடையில், பருமனான தூண்களின் மீது தாங்கப்பட்ட உயரமான வளைவுகளுடன் இது அமைந்துள்ளது. ஆறு காட்சிக்கூடங்களைக் கொண்டு அமைந்த இந்த அருங்காட்சியகத்தின் மூன்று காட்சிக்கூடங்கள் நிலத் தளத்திலும் மற்றவை மேல் தளத்திலும் உள்ளன.

இந்த அருங்காட்சியகத்தில், அரபி, பாரசீகம், கன்னடம், சமசுக்கிருதம் ஆகிய மொழிகளிலான கல்வெட்டுக்கள்; இந்து, சமண சமயங்களைச் சேர்ந்த சிற்பங்கள்; நடுகற்கள்; படங்களுடன் கூடியதும், இல்லாததுமான கையெழுத்துப்படிகள்; நாணயங்கள்; மரச்செதுக்கு வேலைகள்; தளவிரிப்புகள்; நிலப்படங்கள்; சிற்றோவியங்கள் போன்ற பல பொருட்கள் காட்சிக்கு வைக்கப்பட்டுள்ளன. இக் காட்சிப் பொருட்கள் கிபி ஆறாம் நூற்றாண்டுக்கும் 18 ஆம் நூற்றாண்டுக்கும் இடைப்பட்ட காலப்பகுதியைச் சேர்ந்தவை.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2017-09-11 at the வந்தவழி இயந்திரம்
**தொல்லியல் அருங்காட்சியகம், கொண்டாப்பூர்**, இந்திய மாநிலமான ஆந்திரப் பிரதேசத்தின் மேடக் மாவட்டத்தில் கொண்டாப்பூர் என்னும் ஊருக்குத் தெற்கே ஒரு கிலோமீட்டர் தொலைவில் ஒரு சிறு குன்றின்மேல் அமைந்துள்ளது. இந்த அருங்காட்சியகத்தில் உள்ள காட்சிப் பொருட்கள் அருங்காட்சியகத்திலிருந்து ஒரு கிலோமீட்டருக்கு அப்பால் அமைந்துள்ள கோட்டகட்டா என அழைக்கப்படும் இடத்தில் இருந்து பெறப்பட்டவையாகும். 

தொல்லியலாளரான என்றி கோசென்சு (Henry Cousens) என்பவர் 19 ஆம் நூற்றாண்டின் தொடக்க ஆண்டுகளில் இவ்விடத்தில் தொல்லியல் ஆய்வுகளைச் செய்தார். பின்னர் ஐதராபாத் நிசாமின் கீழ் ஐதராபாத் அரசின் தொல்லியல் துறையினரும் 1940 ஆம் ஆண்டு முதல் பல தடவைகள் இப்பகுதியில் அகழ்வாய்வுகளில் ஈடுபட்டனர். இங்கு கிடைத்த பொருள்களைக் கொண்டு சிறிய அருங்காட்சியகம் ஒன்று அத்தொல்லியல் களத்திலேயே நிறுவப்பட்டிருந்தது. பின்னர் அது இப்போதைய இடத்துக்கு மாற்றப்பட்டது. 1952 ஆம் ஆண்டில் இந்த அருங்காட்சியகம் இந்தியத் தொல்லியல் ஆய்வுத் துறையின் கீழ் கொண்டுவரப்பட்டது. 

இந்த அருங்காட்சியகத்தில் 1940-42 ஆம் ஆண்டுக் காலப்பகுதியில் மேற்கொள்ளப்பட்ட அகழ்வாய்வுகளின் போது பெறப்பட்ட பொருட்கள் காட்சிக்கு வைக்கப்பட்டுள்ளன. இங்கே வரலாற்றுக் காலத்தின் தொடக்கப் பகுதிப் பண்பாட்டைக் காட்டும் மட்பாண்டத் துண்டுகள், களிமண் உருவங்கள், விலங்குகளின் எலும்பு மற்றும் ஓடுகளால் செய்யப்பட்ட பொருட்கள், உலோகப் பொருட்கள், அணிகலன்களுக்கான மணிகள், நாணயங்கள் போன்ற பல பொருட்கள் உள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில்
**இந்திய புதர் எலி** (Indian bush rat)(*கோலுண்டா எலியோட்டி*) முரிடே எனும் எலிக்குடும்பத்தினைச் சார்ந்த கொறி விலங்காகும். இது ***கோலுண்டா*** பேரினத்தின் ஒரே ஒரு உறுப்பினராகும்.

  

இந்த சிற்றினம் இந்தியத் துணைக் கண்டத்தில் பரவலாக, மேற்கே கோஹாட்டிலுருந்து கிழக்கே பூட்டான் டோர் வரை காணப்படுகின்றது. மேலும் இது இலங்கையிலும் காணப்படுகிறது. 11 வகையான துணைச் சிற்றினங்கள் அங்கீகரிக்கப்பட்டுள்ளன.

இந்த பேரினத்தின் பெயரானது கன்னடப் பெயரான *குலந்தியிலிருந்து* பெறப்பட்டது. மேலும் குறிப்பிட்ட சிறப்புப் பெயர் சர் வால்டர் எலியட்எனும் இயற்கையிலாரை நினைவுபடுத்துவதாக உள்ளது. தென்னிந்தியாவிலிருந்து பரிந்துரைக்கப்பட்டதை தவிர மற்றவை *லிமிட்டரிசு* (வடமேற்கு வரம்புகள்), *பாபெரா* (பஞ்சாப்), *வாட்சோனி* (சிந்து), *குஜெராட்டி* (குசராத்து), *பாம்பாக்ஸ்* (மும்பை), *கொராகினிஸ்* (குடகு), *காஃபியசு* (இலங்கை), *நியூவேரா* (இலங்கை), *மியோத்ரிக்சு* (நேபாளம்) மற்றும் *கோனோசா* (பூட்டான் *துவார்சு, ஹசிமாரா* ).

விளக்கம்
--------

தலை மற்றும் உடல் நீளம் 12–14 செ.மீ. வால் 9-11 செ.மீ. மஞ்சள் பழுப்பு நிற மேல்புறம் கருப்பு மற்றும் சிவப்பு மஞ்சள் நிறப் புள்ளிகளுடன் உள்ளன. வயிற்றுப் பகுதி சாம்பல் நிறத்தில் மஞ்சள் நிறப் புள்ளிகளுடனும், ஆரஞ்சு-மஞ்சள் வெட்டு பற்களுடனும், வாலானது, மேற்பகுதியில் அடர் நிறத்துடன் அடிப்பகுதி மஞ்சள் நிறத்துடன் காணப்படும். உடலில் முள்போன்ற உரோமங்களுடன், வட்ட தலையில், தட்டையான மூக்குடன் சிறிய கண்களுடன் காணப்படும்.

மேற்கோள்கள்
-----------

1. ↑  Molur, S.; Nameer, P.O. (2016). "*Golunda ellioti*". *IUCN Red List of Threatened Species* **2016**: e.T9303A115091717. doi:10.2305/IUCN.UK.2016-3.RLTS.T9303A22420024.en. . {{cite iucn}}: error: |doi= / |page= mismatch (help)
2. ↑  வார்ப்புரு:MSW3 Muroidea
3. ↑  Oldfield, T. (1923). "Scientific results from the Mammal Survey. No. XLII. The distribution and geographical races of the Gulandi Bush Rats (*Golunda ellioti*)". *Journal of the Bombay Natural History Society* **29**: 373–376.
4. 1 2  Ellerman, J.R. (1941). *The families and genera of living rodents. Volume 2. Family Muridae*. London: British Museum (Natural History). பக். 267–268. .
5. ↑  Blanford, W.T. (1891). *The Fauna of British India, including Ceylon and Burma. Mammalia.*. Taylor and Francis, London. பக். 427–428. .
**அருள்மிகு அங்காள பரமேஸ்வரி அம்மன் கோவில்** என்பது தமிழ் நாடு, திண்டுக்கல் மாவட்டத்தில் இடையகோட்டை என்னும் சிற்றூரில் அமைந்துள்ள கோவிலாகும். இக்கோவில் 300 ஆண்டுகள் பழமை வாய்ந்தது. இக்கோயிலில் ஆண்டுதோறும் மகா சிவராத்திரியன்று திருவிழா நடைபெறுகிறது. மாதந்தோறும் அமாவாசையன்று அபிசேகம் மற்றும் பூசைகள் நடைபெறுகின்றன.

தல வரலாறு
---------

ஒரு மூதாட்டி நிறுவிய இத்திருக்கோவிலில் வீற்றிருக்கும் அம்மனுக்கு ஒரு தங்கை உள்ளதாகக் கூறப்படுகின்றது. அத்தங்கைக்கும் அருகில் இருக்கும் வலையபட்டி எனும் குக்கிராமத்தில் கோவில் உள்ளது. முன்னொரு காலத்தில் இந்த இடையக்கோட்டை அங்காள பரமேஸ்வரி அம்மன் வலையபட்டியில்  வீற்றிருக்கும் தங்கையைச் சந்திக்கச் சென்ற பொழுது, தங்கை தனது குழந்தைகளை கூடைகளுக்கு அடியில் மறைத்து வைத்ததாகக் கூறப்படுகிறது. ஏனெனில், இடையக்கோட்டை அங்காள பரமேஸ்வரி அம்மனுக்குக் குழந்தை பாக்கியம் இல்லை. அதனால் வலையபட்டி தங்கை தனது குழந்தைகளைக் கண்டு அக்கா பொறாமைப் படுவாள் என்று மறைத்து வைத்திருக்கிறாள். ஆனால் இந்த விடயம் அக்காவிற்கு முன்கூட்டியே தெரிந்ததால் கூடைகளுக்கு அடியில் இருக்கும் குழந்தைகள் அனைவரும் கற்களாக மாறுமாறு சபித்தாள். இனி வலையப்பட்டி வரப்போவது கிடையாது என்றும் தங்கையிடம் கூறியதால், வருடா வருடம் தங்கையே அக்காவைக் காண நேரில் இடையக்கோட்டை வருவதாக வாக்குறுதி அளித்திருக்கிறாள் என்று சொல்லப்படுகிறது.

சிறப்பு
-------

இந்தத் வரலாற்றை மரியாதை செய்யும் வகையில் ஒவ்வோர் ஆண்டும் வலையபட்டி தங்கை அங்காள பரமேஸ்வரி அம்மன் பல்லக்கில் பவனி வந்து இடையக்கோட்டை அக்கா அங்காள பரமேஸ்வரி அம்மனைச் சந்தித்து மகிழ்ச்சி அடைகின்றாள் என்கிற கருத்து நிலவுகிறது. இந்த நிகழ்ச்சி ஒரு பெரிய திருவிழா போல் நடைபெறுகிறது. பக்தர்கள் அனைவரும் அன்று ஒன்றுகூடி இருவரையும் வழிபடுகின்றனர்.

சான்றுகள்
---------

1. ↑  Dindigul District Revenue Administration
2. ↑  திண்டுக்கல் மேற்கு வட்டத்தின் வருவாய் கிராமங்கள்
3. ↑  .
**தொல்லியல் அருங்காட்சியகம், அய்கொளெ**, இந்தியாவின் கர்நாடக மாநிலத்தின் பகல்கோட் மாவட்டத்தில் உள்ள அய்கொளெ என்னும் ஊரில் அமைந்துள்ள ஒரு தொல்லியல் கள அருங்காட்சியகம் ஆகும். அய்கொளெ, ஹுனகுண்டாவுக்கு மேற்கே 21 கிலோமீட்டர் தொலைவிலும், பாதமிக்குக் கிழக்கே 47 கிலோமீட்டர் தொலைவிலும் அமைந்துள்ளது. அய்கொளெ, கிபி ஆறாம் நூற்றாண்டுக்கும் எட்டாம் நூற்றாண்டுக்கும் இடைப்பட்ட காலத்தில், பாதமியில் இருந்து ஆட்சி செலுத்திய முன்னைச் சாளுக்கியரின் பண்பாட்டுத் தலைநகராக விளங்கியது. வெவ்வேறு காலப்பகுதிகளைச் சேர்ந்தனவும், பல்வேறு பாணிகளைச் சேர்ந்தவையுமான நூற்றுக்கு மேற்பட்ட கோயில்கள் இந்த ஊரில் காணப்படுவதனால், இது ஒரு கட்டிடக்கலைச் சிறப்புப் பெற்ற இடமாக விளங்குகிறது. 

இந்தத் தொல்லியல் கள அருங்காட்சியகம் அய்கொளெயிலுள்ள துர்க்கை கோயில் தொகுதியில் அமைக்கப்பட்டுள்ளது. 1970 ஆம் ஆண்டில் ஒரு சிற்பக் கொட்டகையாக அமைக்கப்பட்ட இது பின்னர் 1987 ஆம் ஆண்டில் முழுமையாக தொல்லியல் அருங்காட்சியகமாக ஆக்கப்பட்டது. இந்த அருங்காட்சியகத்தில் கிபி ஆறாம் நூற்றாண்டுக்கும் 15 ஆம் நூற்றாண்டுக்கும் இடைப்பட்ட காலப்பகுதிகளைச் சேர்ந்த இந்து, சமண, பௌத்த மதங்களைச் சேர்ந்த சிற்பங்களும், செதுக்கு வேலைப்பாடுகள் கொண்ட கட்டிடக்கலைக் கூறுகளும், கல்வெட்டுக்கள், நடுகற்கள் என்பனவும் வைக்கப்பட்டுள்ளன.

இந்த அருங்காட்சியகக் கட்டிடத்தினுள் ஆறு காட்சிக்கூடங்களும் வெளியே ஒரு திறந்த வெளிக் காட்சிக்கூடமும் உள்ளன. இவற்றுள் இரண்டு காட்சிக்கூடங்களில் வரலாற்றுக்கு முந்திய அரும்பொருட்கள் காட்சிக்கு வைக்கப்பட்டுள்ளன. ஏனைய காட்சிக் கூடங்களில் பெரும்பாலும் சாளுக்கியர் கலைப் பாணியை விளக்கும் சிற்பங்களும், கட்டிடக் கூறுகளும் உள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில்
**வட இலங்கையில் அண்ணமார் வழிபாடு** இன்றும் கைக்கொள்ளப்படும் நாட்டாரியல் மரபுகளில் ஒன்றாகும். அண்ணமார், வட இலங்கையில்  
  *வெள்ளாளர்*  சாதிக்குரிய கடவுளாகவே கருதப்பட்டு வருகிறார். நீண்டகாலமாகவே இருந்து வருகின்ற இவ் வழிபாடு, வலுவான சமஸ்கிருதமயமாக்க அலைகளுக்கு மத்தியிலும், இன்றும் நிலைபெற்றிருப்பது குறிப்பிடத்தக்கது. இவ் வழிபாடு நடைபெற்றுவரும் சில இடங்களிலுள்ள உள்ளூர்க் கதைகளும், யாழ்ப்பாணத்துப் பழைய நூல்கள் சிலவும், இவ்வழிபாடு கடவுள் தன்மை பெற்ற முன்னோர் வணக்கத்திலிருந்து தோன்றியதாகக் காட்டுகின்றன. ஆனாலும். அண்ணமார் வழிபாட்டைப் புராணங்களுடன் தொடர்புபடுத்தும் கதைகளும் வழங்கி வருகின்றன.

அண்ணமார் வழிபாட்டுத் தோற்றம் பற்றிய கதைகள்
------------------------------------------

*வையா என்னும் யாழ்ப்பாண நாட்டு வளப்பம்* என்னும் நூலில் உள்ள கதையொன்றில் அண்னமார் வழிபாடுபற்றிய கதையொன்று உள்ளது.

  

*முற்காலத்தில் இலங்கையின் வன்னிப் பகுதியிலிருந்த இராட்சதருடன் போரிட வந்த 54 வன்னியர்கள் அப் போரில் இறந்தார்கள். அவர்களைத் தேடி, 60 துணையுடன் வந்த அவர்களது மனைவியர், தங்கள் கணவன்மார்கள் இறந்ததைக் கேள்வியுற்றுத் தீயில் வீழ்ந்து இறந்தனர். அவர்களுக்குத் துணையாக வந்த* *வெள்ளாளர் அவர்களுடன் தீயில் விழுந்தனர். அவ்வாறு இறந்த* *வெள்ளாளர் அண்ணமார் எனப்பட்டனர்*.

  

இக் கதை ஒட்டு மொத்தமாக அறுபது போர்களை அண்ணமாராக்கியது. ஆனால், அண்ணமார் வழிபாடு நிலவும் பல்வேறிடங்களில், உள்ளூர்த் தொடர்புள்ள தனித்தனிக் கதைகள் அண்ணமார் வழிபாட்டுத் தோற்றம் பற்றிக் கூறுகின்றன. இணுவில் கிழக்கிலுள்ள அண்ணமார் தோற்றம் பற்றிய கதை இத்தகைய ஒன்றாகும்.

  

*இணுவிலிலே வாழ்ந்த உடன்பிறந்தோரான இரு இளந்தாரிகள் (இளைஞர்) வெள்ளாளர் சாதியைச் சேர்ந்தவர்கள். இவர்களது தாய் அயலிலுள்ள கிணற்றில் குளிப்பது தடுக்கப்பட்டதனால், இவ்விளந்தாரிகள் இருவரும் இரவிரவாகக் கிணறு வெட்டித் துலாவும் அமைத்துத் தாய் குளிப்பதற்கு வசதி செய்தனராம். ஒருமுறை இவர்களது தந்தை ஒரு காரணத்துக்காக இவர்களைத் தண்டித்ததனால் கோபமுற்ற இருவரும் அருகிலிருந்த புளியமரத்தில் ஏறி வானத்தில் மறைந்தனர். இதனைக் கண்ட அவர்களுடைய குடிமைக் குடும்பத்தைச் சேர்ந்த* பள்ளர் *சாதி இளைஞன் ஒருவன் தானும் அருகிலுள்ள பனை மரத்தில் ஏறி மறைந்தான். இவ்வாறு பனையில் ஏறி மறைந்த இளைஞனே அண்ணமாராகப்* பள்ளர் *சாதியினரால் வழிபடப்படுகின்றான்.*

  

அவன் ஏறியதாகக் கருதப்படும் பனையின் அடியிலேயே இந்த அண்ணமார் கோயில் அமைந்துள்ளது. இப்பனையின் அடிப்பகுதி இதைச் சுற்றி வளர்ந்த ஆலமரம் ஒன்றினால், இப்பொழுது மூடப்பட்டுள்ளது. இக்கோயிலுக்கு அருகிலேயே இளந்தாரி கோயிலும் புளிய மரமும் உள்ளன. *இவ்வூரைச் சேர்ந்த சின்னத்தம்பிப் புலவர் என்பவரால் பாடப்பட்ட 18 ஆம் நூற்றாண்டைச் சேர்ந்த பஞ்சவன்னத் தூது என்னும் நூல், இந்த இளந்தாரி கோயிலை, இவ்வூரை ஆண்ட காலிங்கராயன், கைலாசநாதன் என்பவர்கள் பேரில் அமைந்ததாகக் கூறுகிறது.*

உசாத்துணை நூல்கள்
-----------------

* சண்முகலிங்கன், என். *யாழ்ப்பாணத்தில் அண்னமார் வழிபாடு*, இலங்கை - இந்திய மானிடவியல், மெய்யப்பன் பதிப்பகம், சிதம்பரம், 2004
* கந்தசாமி, க. இ. க, *இணுவை சின்னத்தம்பிப் புலவர் அருளிய பஞ்சவன்னத் தூது*, திருநெல்வேலி, தென்னிந்திய சைவசித்தாந்த நூற்பதிப்புக் கழகம் லிமிட்டெட், சென்னை, 1998.

இவற்றையும் பார்க்கவும்
----------------------

* இணுவில் அண்ணமார் கோயில்
* பன்னாலைக் குறிச்சி அண்ணமார் கோயில்
* கோவிற்புலம் அண்ணமார் கோயில்
* கச்சாய் அண்ணமார் கோயில்

அண்ணமா மஹேஸ்வரர் திருக்கோயில் சிறுப்பிட்டி
**தொல்லியல் அருங்காட்சியகம், அமராவதி** இந்தியாவின் தென் மாநிலங்களுள் ஒன்றான ஆந்திரப் பிரதேசத்தில் கிருஷ்ணா ஆற்றின் வலது கரையில் குண்டூர் நகரில் இருந்து 35 கிலோமீட்டர் தொலைவில் உள்ள  அமராவதியில் அமைந்துள்ளது. அமராவதியின் வரலாறு கிமு 3 ஆம் நூற்றாண்டில் தொடங்குகிறது. இங்குள்ள, ஒரு காலத்தில் மிகவும் சிறப்புற்றிருந்த மகாசைத்தியம் எனப்படும் பெரிய பௌத்த நினைவுச் சின்னம் ஏறத்தாழ ஒன்றரை ஆயிரவாண்டுகால வரலாறு கொண்டது. அமராவதியில் கலைப்பாணி இந்தியக் கலை வரலாற்றில் சிறப்பிடம் கொண்டதாகும்.

இங்குள்ள முதன்மைக் காட்சிக்கூடத்தில் அமராவதியின் கலைப்பாணியை விளக்கும் தேர்ந்தெடுக்கபட்ட எடுத்துக்காட்டுகள் வைக்கப்பட்டுள்ளன. இரண்டாவது காட்சிக்கூடத்தில் "பெரு மனித அடையாளங்களை"க் கொண்ட புத்தரின் சிலையும், வேறு சிற்பங்களும் வைக்கப்பட்டுள்ளன. இவற்றுடன் நாணயங்கள், அணிகலன்களுக்குரிய மணிகள் என்பனவும் இங்கே உள்ளன. மூன்றாவது காட்சிக் கூடத்தில் கிமு இரண்டாம் நூற்றாண்டைச் சேர்ந்த சில சிற்பங்களுடன், அசோகர் தூணின் உடைந்த பகுதிகள், அல்லூரிலிருந்து கொண்டுவரப்பட்ட புத்தர் சிலை, லிங்கராச பள்ளியைச் சேர்ந்த தர்மச் சக்கரம், மற்றும் பல பொருட்களும் உள்ளன.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில்
பொறிமுறைத் தட்டச்சுக் கருவியொன்று.
**தட்டச்சுக் கருவி** (*typewriter*) என்பது, பொறிமுறை (mechanical), மின்பொறிமுறை (electromechanical) அல்லது மின்னணுவியல் (electronic) கருவியாகும். இதிலுள்ள எழுத்துக்களுக்குரிய விசைகளை அழுத்தும்போது அக்கருவியில் பொருத்தப்படுகின்ற காகிதத்தின்மீது எழுத்துக்கள் பொறிக்கப்படுகின்றன.

20 ஆம் நூற்றாண்டின் பெரும் பகுதியில், அலுவலகங்களிலும், தொழில்முறை எழுத்தர்கள் மத்தியிலும், தட்டச்சுக் கருவி இன்றியமையாத ஒன்றாக விளங்கியது. 1980களை அண்டிக் கணினிகளும், அவற்றில் பயன்படுத்தப்படக்கூடிய சொல் தொகுப்பிகளும் அறிமுகப்படுத்தப்பட்டபோது தட்டச்சுக் கருவியினால் அச்சுப்பொறித்தல் செல்வாக்கிழந்தது. எனினும் இன்னும் பல வளர்ந்துவரும் நாடுகளில் தட்டச்சுக் கருவியின் பயன்பாடு குறிப்பிடத்தக்க அளவில் இருந்துவருகிறது.

பாதுகாப்பு ரகசியங்கள் கசிவதைத் தடுப்பதற்காக, பாதுகாப்பு விவகாரங்களுக்கு பொறுப்பான நிறுவனங்களில் பழைய தட்டச்சுக் கருவிகளையே பயன்படுத்த ரஷ்யா 2013 ஜூலை மாதம் முடிவெடுத்தது.

2006 ஆம் ஆண்டு நிலவரப்படி, சிமித்-கொரோனா, ஒலிவெட்டி, அட்லர்-ரோயல், பிரதர், நாகாஜிமா ஆகிய நிறுவனங்கள் தட்டச்சுக் கருவி உற்பத்தியில் ஈடுபட்டுள்ளன. கைமுறைத் (manual) தட்டச்சுக் கருவி உற்பத்தி செய்கின்ற ஒரே மேனாட்டு நிறுவனம் ஒலிவெட்டியாகும். ஏனைய தற்கால வகைகள் அனைத்தும் மின்னணுத் தட்டச்சுக் கருவிகளே.

மேற்கோள்கள்
-----------

1. ↑  மீண்டும் தட்டச்சுக் கருவிகளை பயன்படுத்த முடிவு

இவற்றையும் பார்க்க
------------------

* டுவோரக் விசைப்பலகை
* விசைப்பலகை
* ஆர். முத்தையா
**ஒடிசா திரைப்படத்துறை** என்பது இந்தியத் திரைப்படத்துறையில் ஒடியா மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். இது ஒடிசா என்ற மாநிலத்தை தலைமையிடமாக கொண்டு இயங்கிவருகின்றது. இத் திரைப்படத்துறையை ஊக்குவிக்கும் விதமாக 1974 ஆம் ஆண்டில் ஒடிசா அரசு திரைப்படத் தயாரிப்பையும் திரைப்பட அரங்குகளையும் நிர்மாணிப்பதை மாநிலத்தில் ஒரு தொழிலாக அறிவித்தது.

வரலாறு
------

முதல் ஒடியா மொழி திரைப்படம் இந்திய காவியமான இராமாயணத்திலிருந்து சீதை மற்றும் ராமரின் திருமணத்தைப் பற்றிய கதையை கொண்ட 'சீதா பிபாஹா' என்ற திரைப்படம் ஆகும். இந் திரைப்படம் 1936 ஆம் ஆண்டு 'மோகன் சுந்தர் தேப் கோஸ்வாமி' என்பவரால் தயாரிக்கப்பட்டது.

மேற்கோள்கள்
-----------

1. ↑  Nanda, Jayanta K. (2001). *Industrial Development*. Sarup & Sons. பக். 146. பன்னாட்டுத் தரப்புத்தக எண்:978-8176252539. .

| * பா
* உ
* தொ
இந்தியத் திரைப்படத்துறை |
| --- |
| Industries | 
* அசாம்
* பெங்காலி
* போச்புரி
* சக்மா
* சத்திசுகரி
* டெக்கனி
* தோக்ரி
* குஜராத்தி
* அரியான்வி
* இந்தி
* கன்னடம்
* காஷ்மீரி
* கொங்கணி
* மலையாளம்
* மணிப்புரியம்
* மராத்தி
* ஒடிசா
* பஞ்சாபி
* ராஜஸ்தான்
* சமசுகிருதம்
* தமிழ்
* தெலுங்கு
* துளு

 |  |
| Other topics | 
* இந்திய திரைப்படத் தொடர்களின் பட்டியல்
* அதிக வசூல் செய்த இந்தியத் திரைப்படங்களின் பட்டியல்
* அதிகப் பொருட்செலவில் தயாரிக்கப்பட்ட திரைப்படங்கள்

 |
**தொல்லியல் அருங்காட்சியகம், காசுராகோ**, இந்தியாவின் மத்தியப் பிரதேச மாநிலத்தின் சட்டர்ப்பூர் மாவட்டத்தில் உள்ளது. இது மகோபாவுக்கு வடக்கே 54 கிலோமீட்டர் தொலைவிலும், சட்டர்ப்பூருக்குக் கிழக்கே 45 கிலோமீட்டர் தூரத்திலும் அமைந்துள்ளது. இங்கே புகழ்பெற்ற மத்திய காலக் கோயில்கள் அமைந்துள்ளன. 

1910 ஆம் ஆண்டில், அக் காலத்தில் பிரித்தானிய அரசின் உள்ளூர் அலுவலராக இருந்த டபிள்யூ. ஏ. சார்டைன் என்பவரின் முயற்சியால், அழிந்த நிலையில் இருந்த காசிராகோக் கோயில்களில் இருந்து எடுக்கப்பட்ட சிற்பங்கள், கட்டிடக் கூறுகள் என்பவை மாதங்கேசுவரர் கோயிலுக்குப் பக்கத்தில் சுற்றி வேலியிடப்பட்ட இடமொன்றினுள் வைத்துப் பாதுகாக்கப்பட்டன. 1952 ஆம் ஆண்டில் இந்திய தொல்லியக் ஆய்வகம் பொறுப்பேற்கும்வரை இந்தத் திறந்தவெளி அருங்காட்சியகம், சார்டைன் அருங்காட்சியகம் என்றே அழைக்கப்பட்டது. தற்போது இந்த அடைப்பு மேலதிக அரும்பொருட்களை வைப்பதற்குப் பயன்படுத்தப்படுவதுடன் பொதுமக்கள் இதற்குள் அனுமதிக்கப்படுவதில்லை. 

திறந்தவெளி அருங்காட்சியகத்தில் இருந்து தெரிந்து எடுத்த அரும்பொருட்களைக் கொண்டு தற்போதுள்ள அருங்காட்சியகம் 1967 ஆம் ஆண்டில் நிறுவப்பட்டது. இந்து, பௌத்த, சமண மதங்களைச் சேர்ந்த பல சிற்பங்கள் இந்த அருங்காட்சியகத்தில் உள்ள 5 காட்சிக்கூடங்களில் வைக்கப்பட்டுள்ளன.

இவற்றையும் பார்க்கவும்
----------------------

* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2017-10-03 at the வந்தவழி இயந்திரம்
இட அமைப்பியல் வரைபடம்
**இட அமைப்பியல்** (*Topography*) என்பது கோள் அறிவியல் சார்ந்த ஒரு துறை. இது, புவியினதும், கோள்கள் மற்றும் கோள்கள், மதிகள், விண்கற்கள் போன்ற கவனிக்கத்தக்க பிற வானியற் பொருட்களினதும் மேற்பரப்பு வடிவங்களையும் பிற அம்சங்களையும் பற்றி ஆய்வு செய்யும் துறையாகும்.

பொதுவாக, இட அமைப்பியல் மேற்பரப்பின் உயர வேறுபாடுகள் தொடர்பான விவரங்கள் மட்டுமன்றி, இயற்கை மற்றும் செயற்கை அம்சங்களுடன், உள்ளூர் வரலாறு பண்பாடு போன்றவற்றையும் கணக்கில் எடுத்துக்கொள்கிறது.

இட அமைப்பியல் சிறப்பாக மேற்பரப்பின் முப்பரிமாணத் தரத்தைக் குறிக்கும், நிலப்பகுதியின் உயர அமைப்புக்களைப் பதிவு செய்வதில் ஈடுபடுவதுடன் குறிப்பான நிலவடிவங்களையும் அடையாளம் காண முயல்கிறது. இதை நிலவுரு அளவியல் (geomorphometry) என்றும் அழைப்பதுண்டு. தற்காலப் பயன்பாட்டில் இச்சொல், மின்னணுவியல் வடிவத்தில் நிலப்பரப்பு உயரம் சார்ந்த தரவுகளைப் பெறுவதைக் குறிக்கிறது. சமவுயரக் கோடுகள், உயரங்காட்டு நிறங்கள் போன்ற நுட்பங்களைப் பயன்படுத்தி நிலவடிவத்தை நிலப்படமாக உருவாக்குவதை இது உள்ளடக்குகிறது.

நோக்கங்கள்
----------

மேற்பரப்பில் உள்ள ஒர் அம்சத்தின், அல்லது மேலும் பொதுவாக ஒரு புள்ளியின் சரியான அமைவிடத்தை குறுக்குக் கோடு, நெடுங்கோடு, உயரம் ஆகியவற்றின் அடிப்படையில் கண்டறிவதே இட அமைப்பியலின் நோக்கம். அம்சங்களைக் கண்டறிந்து பெயரிடுவதுடன், நிலவடிவக் கோலங்களை அடையாளம் காணுவதும் இத்துறையின் ஒரு பகுதியாகும்.

இட அமைப்பியல் ஆய்வு ஒன்று பல நோக்கங்களுக்காக நடத்தப்படக்கூடும். படைத்துறைத் திட்டமிடலும், நிலவியல் ஆராய்ச்சியும் இவ்வாறான ஆய்வுத் திட்டங்களுக்கு முதன்மையான தூண்டுகோல்களாக அமைகின்றன. அதேவேளை, இட அமைப்பியல் தரவுகள் திட்டமிடல், கட்டுமானம், மற்றும் பல்வேறு குடிசார் பொறியியல், பொது வேலைகள் முதலியவற்றுக்கு மிகவும் அவசியமானவை.

நுட்பங்கள்
----------

இட அமைப்பியல் ஆய்வுகளுக்குப் பல அணுகுமுறைகள் உள்ளன. இவற்றுள் எந்த முறையைப் பயன்படுத்துவது என்பது ஆய்வு செய்யவேண்டிய பகுதியின் அளவு, அதை அணுகக்கூடிய தன்மை, ஏற்கெனவே உள்ள ஆய்வுகளின் தரம் என்பவற்றில் தங்கியுள்ளது.

நேரடி அளவை
தொலையுணர்தல்
வான்வெளிப் படங்களும், செய்மதிப் படங்களும்
ஒளியடர்வு அளவியல்
ரேடாரும், சோனாரும்

மேற்கோள்கள்
-----------

1. ↑  *What is topography?* - Center for Geographic Information
2. ↑  Definition from WordNet Search - princeton.edu
3. ↑  Definition from Federal Citizen Information Center - pueblo.gsa.gov
**ஒடுக்கப்பட்ட சமுதாயம் வரலாறு படைத்தது** என்பது மருத்துவர் ஐவி பீட்டர் என்பவரால் எழுதப்பட்ட புத்தகம் ஆகும். இது 2014 ஆம் ஆண்டு பிரசுரிக்கப்பட்டதாகும்.

பகுப்புகள்
----------

இப்புத்தகம் 11 முதன்மை தலைப்புகளைக் கொண்டும், ஒவ்வொரு முதன்மைத் தலைப்புக்கும் பல துணைத்தலைப்புகளைக் கொண்டும் எழுதப்பட்டுள்ளது.

உள்ளடக்கச் சுருக்கம்
--------------------

19 ஆம் நூற்றாண்டுக்கு முன்னர் இந்தியாவின் கேரளா மாநிலத்தில் வாழ்ந்த, தாழ்த்தப்பட்டவர்கள் என்று கருதப்பட்ட ஈழவர்களின் வாழ்க்கை முறையை, போராட்ட வரலாற்றை இந்நூல் கூறுகிறது. 
திருவிதாங்கூர் சமஸ்தானத்தில் நடைமுறையில் இருந்த சாதிப்பாகுபாடுகள், அதனால் மக்கள் பட்ட துன்பங்கள், உயர் குடியினர் என்று சொல்லிக்கொண்ட நாயர்கள் ஒடுக்கப்பட்டவர்கள் என்று பிரிக்கப்பட்டு அடிமைப்படுத்தப்பட்ட மக்களை வாட்டி வதைத்த கொடுமைகளையும், பலகாலம் கழித்து நாயர்களைவிட உயர்ந்த சாதிகள் என்று சொல்லிக்கொண்ட பிராமணர்கள், நாயர்கள் மட்டுமே வகித்துவந்த பேஷ்கார், திவான் போன்ற பதவிகளை அபகரித்துக்கொண்ட போது ஈழவர்களின் துணையோடுதான் பிராமணர்களையே எதிர்த்து போராடியது, மற்றும் டாக்டர் பல்பு (Padmanabhan Palpu) என்ற ஈழவரின் வழிகாட்டலினால் வேலைவாய்ப்பில் ஈழவர்களுக்கு இழைக்கப்பட்ட கொடுமை பற்றி 1895 ஆம் ஆண்டு மே மாதம் 13 ஆம் நாள் திவான் சுப்பையருக்கு மனுக்கொடுத்தது, அதன் பின் ஈழர்களின் இன குரு நாராயணகுரு பல இடங்களில் தன் மக்களுக்காக தனிக்கோவில் கட்டியது என பல அரிய தகவல்களைக்கொண்டு எழுதப்பட்டுள்ளது.

நூலின் முடிவு வரை ஈழவர், சாணார் என்று அறியப்பட்ட நாடார் போன்றோர் தாழ்த்தப்பட்டோர் வகையிலிருந்து நிலையிலிருந்து எப்போது பிற்படுத்தப்பட்டோர் வகைக்கு  மாறினார்கள் என்ற தகவல் கொடுக்கப்படவில்லை.

மேற்கோள்கள்
-----------

1. 1 2  "ஒடுக்கப்பட்ட சமுதாயம் வரலாறு படைத்தது". *தினமணி*. 13 அக் 2014.. பார்த்த நாள்: 13 சூலை 2015.
2. ↑  "ஒடுக்கப்பட்ட சமுதாயம் வரலாறு படைத்தது". 2015-04-03 அன்று மூலம் பரணிடப்பட்டது. 2015-04-01 அன்று பார்க்கப்பட்டது.
3. ↑
4. ↑